WHO เตือนประเทศต่างๆ ให้เตรียมพร้อมกับการแพร่ระบาดของไข้หวัดใหญ่ A-H1N1
แพทย์หญิง Margaret Chan ผู้อำนวยการใหญ่ของ WHO แถลงในวาระปิดการประชุม เตือนว่า ประเทศต่าง ๆ จะต้องคงความระวังระไว และเตรียมตัวพร้อมต่อไ
องค์การอนามัยโลกรายงานว่า ตอนนี้มีคนติดเชื้อมากกว่า 11,000 คนใน 43ประเทศรวมทั้ง 1 คนซึ่งเป็นรายแรกในรัสเซียที่เพิ่งมีการยืนยันในวันนี้ และที่เสียชีวิตไปมี86 คน ส่วนใหญ่อยู่ในเม็กซิโก การที่จำนวนคนติดเชื้อสูงขึ้น ทำให้ประเทศต่างๆกระวนกระวายมากขึ้น บางประเทศที่ร่วมการประชุมขอให้ผู้อำนวยการใหญ่ของ WHOประกาศว่าการแพร่ระบาดนี้ เป็นการระบาดใหญ่ทั่วโลก แต่แพทย์หญิง MargaretChan ผู้อำนวยการใหญ่ขององค์การอนามัยโลกกล่าวว่าจะยังไม่รีบเร่งยกระดับการแพร่ระบาดจากระดับ 5 ขึ้นเป็นระดับ 6 โดยกล่าวชี้ว่าการเตือนภัยในระดับทั้งสองมีข้อกำหนดอย่างเดียวกัน ที่ให้ประเทศต่างๆดำเนินการอย่างแข็งขันในการเตรียมตัวพร้อมรับสถานการณ์ แพทย์หญิงMargaret Chan เห็นว่า ไข้หวัดใหญ่ A-H1N1เป็นปัญหาด้านสุขภาพปัญหาใหม่ที่น่าวิตก ที่จะต้องแก้ไขอย่างเร่งด่วน แต่ก็เห็นด้วยว่านี่เป็นครั้งแรกที่สภาพการณ์ที่นำไปสู่การแพร่ระบาดค่อยๆปรากฏคลี่คลายให้เห็นต่อหน้าต่อตา ซึ่งทำให้มีโอกาสอย่างไม่เคยปรากฏมาก่อน ในการเตือนให้ทั่วโลกเตรียมตัวพร้อมรับสถานการณ์ อย่างไรก็ตาม นักวิทยาศาสตร์ยังไม่ทราบแน่ชัด เกี่ยวกับวิวัฒนาการของของเชื้อไวรัสไข้หวัดใหญ่ชนิดนี้ แพทย์หญิงMargaret Chan กล่าวชี้ว่า การแพร่ระบาดของไข้หวัดใหญ่ A-H1N1 นั้น ส่วนใหญ่เกิดขึ้นในแถบซีกโลกเหนือ ที่ฤดูกาลการระบาดของไข้หวัดต่างๆกำลังจะหมดลง จึงจำเป็นที่จะต้องจับตาดูกันอย่างรอบคอบระมัดระวัง ขณะที่มีเชื้อไข้หวัดใหญ่อื่นๆปรากฏอยู่ด้วยในช่วงหน้าหนาวทางแถบซีกโลกใต้ และฤดูหนาวตอนนี้ก็กำลังเปิดช่องให้เชื้อไวรัสไข้หวัดใหญ่ชนิดต่างๆปนเปกัน และอาจทำให้เกิดการเปลี่ยนแปลงทางพันธุกรรมขึ้นมา อย่างไม่อาจคาดทำนายได้ แพทย์หญิงMargaret Chan ผู้อำนวยการใหญ่ขององค์การอนามัยโลกเตือนว่าประเทศต่างๆ จะมีคนป่วยหนักและมีคนเสียชีวิตจากไข้หวัดใหญ่ A-H1N1 อีก แต่ไม่เชื่อว่า จะมีการเพิ่มจำนวนขึ้นมาอย่างมากมายฮวบฮาบทันทีทันใดและขอให้ประเทศกำลังพัฒนา เตรียมตัวให้พร้อมเป็นพิเศษขณะที่ไข้หวัดใหญ่นี้กำลังหมุนเวียนตามฤดูกาล ไปแพร่ระบาดทางซีกโลกใต้ซึ่งกำลังเข้าหน้าหนาว ผู้อำนวยการใหญ่ขององค์การอนามัยโลกกล่าวว่า การตัดสินใจประกาศการระบาดใหญ่ของโรคใดๆนั้น เป็นเรื่องของหน้าที่และความรับผิดชอบ ซึ่งจะต้องพิจราณาอย่างรอบคอบถี่ถ้วนและเธอถือว่าเป็นเรื่องสำคัญอย่างยิ่ง